KOMENTE DHE REKOMANDIME MBI RAPORTIN E MONITORIMIT TË VITIT 2021 PËR AGJENCINË PËR MBËSHTETJEN E SHOQËRISË CIVILE
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Agjencia për Mbështetjen e Shoqërisë  Civile, me fondet buxhetore të miratuara, për vitin 2021, ka hartuar, programuar dhe zhvilluar politikat për përmbushjen me cilësi të lartë dhe në kohë të detyrimeve , në funksion të mbështetjes së projekteve të shoqërisë civile, nëpërmjet realizimit të procesit dhe të mbikqyrjes së tyre. 
Programi për të cilin ky institucion administron fondet për vitin 2021 është: 
1. Programi “Planifikim Menaxhim Administrim”

Për programin “Planifikim Menaxhim Administrim”, për vitin 2021, për këtë program, nuk është raportuar lidhur me realizimin e produkteve për këtë periudhë.
II.  “Karakteristika kryesore të performancës së shpenzimeve”
Në fund të vitit 2021, situata në lidhje me realizimin e shpenzimeve të buxhetit, krahasuar me planin vjetor 2021, sipas të dhënave faktike të siguruara nga sistemi informatik financiar i qeverisë, paraqitet si më poshtë:
                                                                                                                  Në 000/lekë
	NR.
	Emërtimi
	Plani 
	Fakti 
	Përqindja  e realizimit

	1
	Shpenzime personeli
	16,950
	15,893
	93.77%

	2
	Shpenzime të tjera korente
	95,700
	95,445
	99.73%

	 
	total korente
	112,650
	111,339
	98.84%

	3
	Shpenzime kapitale
	1,000
	811
	81.14%

	TOTALI
	113,650
	112,150
	98.68%



Pra siç shikohet nga të dhënat e tabelës së mësipërme plani i shpenzimeve të buxhetit në total, për këtë institucion, për vitin 2021, është realizuar në rreth 99% të planit vjetor. 
Sipas zërave përberës të shpenzimeve, nga të dhënat faktike të siguruara nga sistemi informatik financiar i qeverisë, situata në fund të vitit 2021 paraqitet e tillë:
Shpenzimet korente në total për këtë institucion, janë realizuar në rreth 99% të planit vjetor, ndërsa shpenzime për investime janë realizuar në rreth 81% të planit vjetor.
III. Informacion mbi volumin dhe madhësinë e ndryshimit të buxhetit.
Situata në lidhje me ndryshimet në planifikim gjatë vitit 2021, përfshirë këtu buxhetin fillestar, paraqitet në tabelën e mëposhtme:
                                                                                                                          
Në 000 lekë
	
Programet
	Buxheti fillestar 2021
	Buxheti me ndryshime
	Diferenca

	
	(1)
	(2)
	(3=2-1)

	“Planifikim,Menaxhim,Administrim”
	113,500
	113,650
	150



Pra siç shikohet nga tabela në krahasim me ligjin fillestar plani ka ndryshime si rrjedhojë e akordimit të Fondit të veçantë për vitin 2021. 
IV. Krahasimi i të dhënave faktike, të raportit të Ministrisë me të dhënat e thesarit, për të njejtën periudhë raportuese.
                                                                                                       				Në 000  lekë
	Programi
	Shpenzime korente
	Shpenzime Kapitale

	
	Institucioni
	SIFQ
	Diferenca
	Institucioni
	SIFQ
	Diferenca

	Planifikimi, Menaxhimi dhe Administrimi
	111,339
	111,339
	0
	811
	811
	0




Siç shikohet nga tabela nuk ka mospërputhje të të dhënave faktike të raportuara nga ministria me të dhënat faktike të siguruara nga sistemi informatik financiar i qeverisë. 

IV. Komente dhe rekomandime 

· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të AMSHC, nuk janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 

· Raporti i monitorimit të AMSHC ka të plotësuar vetëm një përmbledhje të realizimit të fondeve buxhetore por nuk ka të dhëna për objektivat/produktet apo një analizë mbi realizimin e tyre. 

· Të  dhënat faktike të raportuara nga institucioni duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga AMSHC janë të njëjta me të dhënat faktike të siguruara nga SIFQ, si për shpenzimet korente edhe për shpenzimet kapitale.


· Raporti i Monitorimit për vitin 2021, nuk është publikuar në faqen zyrtare të Agjencisë për Mbështetjen e Shoqërisë  Civile.
Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:
· Paraqitjen e informacionit sipas kerkesave te percaktuara në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, konkretisht duke plotësur Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5.

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat.

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”. Nga krahasimi i luhatjeve të kostos për njësi mund të evidentohen problematika të cilat duhet të paraqiten në kolonën “komente”.

· [bookmark: _GoBack]Në zbatim të kreut VI “Monitorimi” të Udhëzimit plotësues nr. 4, datë 25.01.2021 “Për zbatimin e Buxhetit të vitit 2021”, lidhur me përdorimin e informacionit të siguruar nga sistemi AFMIS, nga ana juaj, duhen plotësuar vlerat faktike për sasië e produkteve në modulin BPPM, raporti nr. 16.

